b'\n_START_ARTICLE_\nJugoslovanska vojska v domovini\n_START_PARAGRAPH_\nJugoslovanska vojska v domovini (kratica JVvD), bolj znana kot \xc4\x8detniki (v Sloveniji tudi plava garda) so bile voja\xc5\xa1ke enote, ki so se po kapitulaciji redne jugoslovanske vojske leta 1941 organizirale v delih okupirane Jugoslavije, da bi nadaljevale boj z okupatorji. Njihov poveljnik je bil general Dra\xc5\xbea Mihajlovi\xc4\x87, ki je bil hkrati vojni minister jugoslovanske begunske vlade.\n_START_SECTION_\nNastanek \xc4\x8detni\xc5\xa1tva\n_START_PARAGRAPH_\n\xc4\x8cetni\xc5\xa1tvo v drugi svetovni vojni se je napajalo iz tradicij neregularnih enot pravoslavnega prebivalstva v \xc4\x8dasu Osmanskega cesarstva, organizacijsko pa se je deloma naslanjalo na strukture \xc4\x8detni\xc5\xa1kih enot Vojske Kraljevine Jugoslavije.'